Egész életemben csak három emberért rajongtam.
Ha hibázunk, tanulunk belőle. Akár egy gyerek.
Azt hiszem, nem bánok semmit,
de jó lett volna, ha másképp alakul.
ÉVENTE TÖBB MINT HÁROMMILLIÓ ZAKLATÁSOS ESET TÖRTÉNIK
AZ EGYESÜLT ÁLLAMOKBAN
Néha eszembe jut az, amit tettem,
ami mások szerint zaklatásnak minősül, de szerintem nem volt az.
A ZAKLATÓK 40%-A VISSZAESŐ BŰNÖZŐ
EZ A 1260226-OS SZÁMÚ ELÍTÉLT TÖRTÉNETE
Amikor olyasmit teszek,
akkor valahogy bekattanok.
Ami azt illeti, kicsit félek.
A NETFLIX SOROZATA
Inkább tartsanak gyilkosnak, mint zaklatónak.
Azt akartam, hogy tudja, hogy figyelik.
Bárkiből lehet zaklató.
Mint a mese a mumusról.
Már nem vagyok olyan őrült.
CHILLICOTHE BÜNTETÉS-VÉGREHAJTÁSI KÖZPONT MISSOURI ÁLLAM
A nevem Deketrice Jackson.
Zaklatás miatt ítéltek el.
Négy évet kaptam, amiből már két év eltelt.
DEKETRICE-T 2018-BAN ÍTÉLTÉK EL,
MIUTÁN EGY ÉVTIZEDEN ÁT ZAKLATOTT TÖBB KÜLÖNBÖZŐ NŐT
A nők megszállottja vagyok.
Nem kávézom, nem cigizek,
semmi ilyesmi, de valami oknál fogva a nők azok…
akikért odavagyok, és szeretem a szerelmet.
DEKETRICE JACKSON A WISCONSIN-BELI MILWAUKEEBAN NŐTT FEL NEVELŐOTTHONBAN
Hatéves koromban kerültem nevelőotthonba.
Elvittek, mert a szülőanyámnak nem kellettem.
Összesen 12 különböző otthonban voltam.
Volt, ahol bántalmaztak,
rosszul bántak velem…
és nem szerettek.
Tízévesen kezdtek érdekelni a nők.
Aztán 10-11 évesen verekedtem a suliban, mert csúfoltak,
amiért a lányok tetszettek.
Különböző otthonokba kerültem, mert elküldtek,
mondván, hogy rossz vagyok, vagy nem akarták,
hogy a többi gyerekkel legyek, mert meleg vagyok.
Sehol sem szerettek, nem kellettem.
2001 DEKETRICE 10 ÉVES KORÁBAN
KEZDETT ELŐSZÖR RAJONGANI EGY NŐÉRT
A Wisconsin-beli Milwaukeeban nevelkedtem.
Sokszor jártunk templomba,
ahol volt egy hölgy, aki akkor lehetett úgy 24 éves.
Nagyon csinos volt,
és szerettem volna, ha lányaként tekint rám.
ISTENI TEMPLOM
Ajándékokat vett nekem karácsonyra, a szülinapomra,
és vasárnaponként a mise után meghívott magához.
Azt akartam, hogy gondoskodjon rólam.
Amikor találkoztunk, mindig izgatott lettem,
anyának akartam hívni, de olyankor azt mondta:
„Én nem vagyok az anyád.”
Elutasított, és soha nem volt senkim, akire anyaként tekinthettem volna.
Amikor Deet megismertem, még kislány volt.
Elhozták a templomba, és nagyon félénk volt.
Ez az a templom, ahol Dee felnőtt.
Isteni templom.
Ez egy kis templom, de nagy szíve van, és sok szeretetet ad.
A nevem Tunya King,
és onnan ismerem Deet, hogy a mi templomunkba járt.
GYEREKKÉNT DEKETRICE MINDEN VASÁRNAP MISE UTÁN TUNYÁHOZ MENT
TUNYA LETT DEKETRICE MEGSZÁLLOTTSÁGÁNAK ELSŐ ALANYA
Éreztem, hogy vágyik valamire.
Mint amikor meglátunk egy kiskutyát a menhelyen,
aki könyörög, hogy: „Vigyél haza! Szeress!”
Éreztem, hogy szeretetre vágyik.
A házamban voltunk.
És azt mondta: „Örökbe kellene fogadnod.”
Erre én: „Nem, az kizárt.” És elvicceltem a dolgot.
De emlékszem, hogy nem fordultam meg, hogy a szemébe nézzek.
Úgy érzem, hogy megsértettem azzal, ahogy nemet mondtam.
Ő ezt úgy fogta fel:
„Nem vagyok elég jó, hogy az anyám legyél?”
Amikor Dee még kisebb volt, a kapcsolatunk tiszta és nagyon szép volt.
De ahogy felnőtt, ez megváltozott.
Amikor megismertem az első férjemet, hétvégenként elutaztam hozzá,
és volt, hogy nem mentem templomba.
Így Deevel sem találkoztam.
Nem akarta, hogy elmenjek, azt akarta, hogy vele legyek.
De én mondtam, hogy: „Már terveim vannak. Megyek.”
Próbált meggyőzni, hogy több időt töltsek vele.
Erre én: „Dee, ezt most hagyjuk!
Mondtam, hogy nem.”
De ő tovább nyaggatott,
gondolta, ha tovább könyörög, maradok.
Kitartó volt.
Azt mondtam neki: „Dee, majd visszahívlak.”
De ő továbbra is szóval tartott.
Mondtam neki: „Dee, most leteszem.”
Aztán amikor letettem, azonnal visszahívott.
A helyzet odáig fajult, hogy távolságot kellett tőle tartanom,
mert nem tetszett, ahová ez a dolog tartott.
Amikor férjhez ment, összetört a szívem.
Mintha elveszítettem volna.
Gyerekként azt éreztem, sosem leszek elég.
Nem fognak szeretni. Nem kapok szeretetet.
A saját anyám sem szeretett, és ő sem.
MIUTÁN TUNYA MEGSZAKÍTOTTA A KAPCSOLATOT,
DEKETRICE EGYRE KÖZELEBB KERÜLT, TUNYA UNOKAHÚGÁHOZ, TIFFANIE-HOZ
Tiffanie-tól megkaptam azt a fajta figyelmet, amire vágytam.
Adott magáról egy képet,
amit minden este megpusziltam.
Nem tudom, talán biztonságban éreztem magam.
Mivel gyerekként sokat molesztáltak, a férfiakat nem szerettem,
de nem tudtam, hogy meleg vagyok, azt sem tudtam, mi az.
Csak jobban kedveltem a női nemet.
Tetszettek a csinos nők.
Férfiakra sosem néztem ilyen szemmel.
Csak a nőkre.
Ő Tiffanie.
Szép, fiatal hölgy.
Ezek akkor készültek, mikor Dee még járt hozzánk.
Tiffanie megadta Deenek azt a figyelmet,
amit tőlem már nem kapott meg.
Azt hiszem, Tiffanie anyukájánál voltunk.
Tiffanie azt mondta: „Szerintem szerelmes belénk,
vagyis szerelmes volt beléd, és most engem szeret.”
Erre én: „Hé, álljunk csak meg!”
A mi kapcsolatunk egyáltalán nem ilyen volt.
ÜDVÖZÖLJÜK
Én nem láttam ennek jelét. Inkább arra gondoltam,
hogy az anyját látta bennem.
Tiffanie fiatalabb volt, és Dee vonzódott hozzá,
és a kapcsolatuk furává vált.
DEKETRICE TIZENÉVES KORÁBAN LÉTREHOZOTT EGY ÁLPROFILT A KÖZÖSSÉGI MÉDIÁBAN
Az unokahúgom szólt nekem arról,
hogy Dee megváltoztatta a nevét a Facebookon.
"Tiffanie Jackson" néven mindkettőnket ismerősnek jelölt.
Láttam, hogy nincs profilképe, úgyhogy töröltem.
Az unokahúgom mondta, hogy ő Dee.
Erre én: „Jóságos ég! Várjunk csak!”
„Hogyhogy Tiffanie a neve?”
És ő is mondta: „Pontosan. Ez nekem is fura.”
És akkor mondta: „Szerintem az életemet akarja utánozni.”
Erre én: „Te jó ég!”
VÉGÜL 2008-BAN DEKETRICE ELKÖLTÖZÖTT A MISSOURI-BELI SPRINGFIELDBE
ÉS NŐKKEL KEZDETT RANDIZNI
TIFFANIE NÉVEN
2012-BEN DEKETRICE ÖSSZEJÖTT
EGY RACHEL NEVŰ NŐVEL
Tizennyolc éves koromban volt az első kapcsolatom.
Aztán jött Rachel.
Egyre jobban ragaszkodtam hozzá, és nagyon megszerettem.
Kezdetben ez kölcsönös volt, de aztán mondtam neki:
„Ne menj sehová!”, „Gyere vissza!”, „El fogsz hagyni?”
Ezért egyre kényelmetlenebbül érezte magát.
Mivel sosem volt anyukám, ezért mindenkitől azt vártam,
hogy szeressenek.
És ha elutasítanak, vagy nem akarnak velem lenni,
akkor bekattanok, depressziós leszek,
és nem tudok uralkodni az érzelmeimen.
Lehet, hogy rosszul választottam, de minden kapcsolatban azt éreztem,
hogy nem vagyok elég.
Amikor Deet megismertem, Tiffanie-ként mutatkozott be.
Csak hat-hét hónappal később tudtam meg,
hogy mi is az igazi neve.
SZERELEM ÉLET
Később tudtam meg, hogy Deketrice-nek hívják.
A nevem Christine.
És Deketrice együtt volt a lányommal, Rachellel.
Dee kedves volt.
Először nagyon kedvesnek tűnt, udvarias volt és illemtudó.
Aztán feltűnt, hogy…
sokat van nálunk.
Végül oda is költözött.
DEKETRICE BEKÖLTÖZÉSE UTÁN NEM SOKKAL
CHRISTINE AGGÓDNI KEZDETT AMIATT, AHOGY RACHELLEL VISELKEDETT
Nem is tudom, de valahogy úgy éreztem,
hogy nem ő a megfelelő társ Rachel számára.
Tiffanie a fejébe vette,
hogy Rachel olyasmit tesz, amit nem is.
Igazából csak otthon ült.
CSALÁD AZ ÉLET EGYIK LEGNAGYOBB ÁLDÁSA
Tiffanie megszabta Rachelnek, hogy nézzen ki.
És ha Rachel nem akart elmenni szórakozni,
akkor Tiffanie dühös lett…
És akkor jól összevesztek.
Ha nem az volt, amit akart,
akkor bekattant és kissé gonosszá vált.
Rachel megszállottja voltam.
Követtem, amikor azt mondta, dolgozni megy,
és odamentem megnézni, tényleg ott van-e.
Volt olyan, hogy odamentem, és nem volt ott,
és akkor kezdtem el…
mindenhová követni.
Ez bizalom kérdése.
Nem bíztam benne.
Belenéztem a mobiljába, meg ilyesmik.
Ezzel kezdődött a zaklatási folyamat.
Próbált szakítani, és én mindent megtettem,
hogy velem maradjon.
De ő elutasított.
Csak azt akartam…
Néha bosszúállóvá válok,
mert ha valaki bánt, én is bántani akarom őt.
Felpofozni, meg ilyesmi, ha olyat tesz,
ami nekem nem tetszik.
Lekurváztam, meg hasonlók.
Érzelmileg is terrorizáltam őt.
2012. OKTÓBER
MÁR TÖBB HÓNAPJA JÁRTAK, AMIKOR A FENYEGETÉSEK ELFAJULTAK
Aznap este épp hazaértem.
Megérkeztem a házhoz, és a bejárati ajtó nyitva volt.
Épp vitatkoztak, de nem tudom, min.
Láttam, hogy bekattant.
Mindenfélével fenyegetőzött.
Nagyon megijedtem.
Nem akarok meghalni. Akkor sem akartam.
A történtek másnapján távoltartási végzést kértünk,
és mind a ketten kaptunk, Rachel is, meg én is.
A szakítás után folyton hívogattam őt.
Nem értettem, miért nem kellek neki. Igazából nem érdekelt.
Nem szabadott megközelítenem, de odamentem.
Elmentem az új házához, ahol az anyjával lakott.
Követtem őt, meg hasonlók.
Megjelentem ott, ahová ment, és könyörögtem:
„Bocsáss meg! Béküljünk ki!”
A rendőrség tiltása ellenére elmentem a házhoz.
Folyamatosan megszegte a távoltartási végzést.
Egyáltalán nem érdekelte a tiltás.
Egyikünkhöz sem jöhetett 300 méternél közelebb,
de eljött a házhoz, és odakint üvöltözött.
„Szeretlek!”, és „Hogy tehetted ezt velem?”
De nem nyitottam ajtót, és nem is beszéltem vele.
Ő meg csak dörömbölt.
Próbálta betörni az ablakokat,
letépni a szúnyoghálókat.
Halálosan féltem,
hogy bejön, és bántani fogja Rachelt, vagy…
Persze mire a rendőrök kiértek, eltűnt.
És meddig tartott ez?
Legalább egy évig.
2012. OKTÓBER
2012. OKTÓBER 6-ÁN DEKETRICE-T LETARTÓZTATTÁK
ÉS TÖBB KÜLÖNBÖZŐ DOLOGGAL VÁDOLTÁK
TÖBBEK KÖZÖTT BETÖRÉSSEL ÉS TETTLEGESSÉGGEL
VÉGÜL NYOLC ÉV FELFÜGGESZTETT BÖRTÖNBÜNTETÉST KAPOTT
Nem gondoltam a következményekre,
mert csak vissza akartam őt kapni.
Összesen hét bántalmazás szerepel az aktámban.
Tudtam, hogy abba kéne hagynom,
de azt akartam, hogy ő is szenvedjen, mint én.
Néha elszomorodom,
mert nem tudom, milyen érzés megtalálni a szerelmet.
Minden nő a fehér kerítéses házra vágyik,
egy férjre…
gyerekekre és karrierre.
És én úgy érzem…
Igazából én is ezt akartam, csak egy nővel,
és az, hogy nem kaptam meg, teljesen összetört lelkileg,
és feldúlt érzelmileg.
Úgy éreztem, sosem találom meg a szerelmet.
A barátaim azt mondják, hogy:
„Majd Jézus segít megtalálni a szeretetet.”
A PRÓBAIDŐ ALATT DEKETRICE CSATLAKOZOTT EGY KERESZTÉNY GYÜLEKEZETHEZ
Pár éve Dee ezen az utcán sétált, és depressziós volt.
A ház falának volt döntve egy tábla, amin az állt:
„Bibliatanulmányozás este hétkor.”
Akkoriban dühösen imádkozott Istenhez.
Azt mondta: „Küldj egy jelet!”
Ekkor látta meg a táblánkat, és jelnek vette.
Feljött a tornácra, bekopogott.
Ajtót nyitottam, és megkérdezte: „Lesz ma bibliatanulmányozás?”
Azt feleltem: „Most már igen.”
Steve Long vagyok.
Több éven át voltam Dee lelkésze.
Mindenki kétségbeesetten vágyik a szeretetre.
Sokunk stabil családi és szociális háttérrel rendelkezik,
és nem is tudjuk, hogy szükségünk van szeretetre, mert folyton megkapjuk.
De ő egy olyan lány… Egek!
Borzasztó gyerekkora volt,
és egyik helyről a másikra sodródott.
Egyik este elhívott magához minket a feleségemmel,
mert öngyilkosságot fontolgatott.
Amikor átmentünk, elkezdte sorolni,
hogy miken ment át.
Erre sírva fakadtunk, és próbáltunk neki szeretet adni.
Igyekszünk meghallgatni és segíteni.
Lelkipásztorként
Jézus felé irányítom az embereket, mert ő reményt adhat.
Sosem említettük a homoszexualitást Deenek.
Mindig ő említette nekünk.
A szexualitása…
szerinte nem helyes.
Nem tartja helyesnek.
Mi úgy véljük,
hogy Dee szexualitása nem felel meg a Szentírásnak,
viszont az iránta érzett szeretetünk összhangban áll vele.
KÉT ÉV ALATT DEKETRICE EGYSZER SEM SZEGTE MEG A PRÓBAIDŐ FELTÉTELEIT
Két évig nem volt semmi gond,
és egy óvodában dolgoztam.
Fejlődtem, rendesen jártam templomba,
amikor ismét érezni kezdtem valamit különböző nők iránt.
2017-BEN DEKETRICE MEGISMERTE "SARAH"-T
Egy kultúrházban találkoztunk.
Nem gondoltam, hogy a megszállottja leszek.
Őrültségeket csináltam, hogy bebizonyítsam, mennyire szeretem,
és azt akartam, hogy adjon egy esélyt.
Vettem neki virágot.
Amikor elmentem a házához, nem nyitott ajtót.
Az ajándékot otthagytam, és tíz perc után visszamentem.
A környéken kocsikáztam.
Megnéztem, hogy az ajándék ott van-e még,
de már eltűnt.
Ezért arra gondoltam, hogy örömmel fogadta.
Azt hittem, ha ilyeneket teszek, ad nekem egy esélyt.
Ilyesmikre gondoltam.
Történt még más is, de az nagyon kínos,
inkább nem mondom el.
DEKETRICE 2017-BEN ELKEZDTE SARAH-T ZAKLATNI
2018-BAN AZ ÜGYET ÁTADTÁK A HATÓSÁGOKNAK
Az esetre akkor derült fény, amikor az áldozatot már egy éve
folyamatosan zaklatták és követték.
Miss Jackson és az áldozat csak párszor beszéltek.
Inkább az áldozat iránti rajongásról volt szó,
nem egy kölcsönös vonzalmon alapuló kapcsolatról.
David Hatch tizedes vagyok a springfieldi rendőrségtől.
Hozzám került Miss Jackson ügye.
"SARAH" NEM KÍVÁNT RÉSZT VENNI A FILMBEN, MERT SZERETNÉ MEGŐRIZNI NÉVTELENSÉGÉT
Az áldozat közölte, hogy a lakóhelyén kapott egy üzenetet,
majd később hangüzeneteket is,
valamint karácsonyi és húsvéti ajándékokat.
Virágcsokrokat vitt neki üzenetekkel.
Amikor az áldozat elköltözött,
Miss Jackson kiderítette a címét, és még több ajándékot küldött.
Miss Jacksont nem érdekelte, ki mit mond,
tovább folytatta, amit elkezdett,
és kommunikálni próbált az áldozattal.
Egyszer bement egy bárba,
ahol az áldozat egy olyan illetővel volt, akit ő nem ismert,
de odament Sarah-hoz, és beszélt vele.
Igazából követte, bárhová is ment.
Követtem Sarah-t.
Szerettem volna…
Ez kínos.
Csak fel akartam bukkanni, ahol ő volt, hogy: „Hé! Szia!”
Csak úgy véletlenül.
Erre ő azt mondta: „Hagyjál békén!”
És amikor elutasított, bekattantam.
Az áldozat eljutott arra a szintre, hogy nem érezte biztonságban magát,
és egyedül már nem merte elhagyni az otthonát.
2018. ÁPRILIS
2018. ÁPRILIS 14-ÉN DEKETRICE ELMENT SARAH HÁZÁHOZ
Késő volt. Talán este hét lehetett.
Sötét volt, és én ajándékot vittem neki.
Becsengettem, de nem nyitott ajtót.
Beültem a kocsimba, és ráírtam,
de nem kaptam választ.
Amikor láttam, hogy egy pasi bemegy a házba, elővettem a távcsövemet.
Próbáltam leskelődni, de sötét volt.
Nem akartam bántani, vagy ilyesmi, csak kíváncsi voltam,
ki az a fickó.
MÍG DEKETRICE A HÁZ ELŐTT ÁLLT, A RENDŐRÖK MEGÉRKEZTEK A HELYSZÍNRE
Az áldozat felhívta a rendőrséget, hogy Miss Jackson, a gyanúsított
a háza előtt parkol,
és attól tartott, hogy Miss Jackson betör a házába.
DEKETRICE-T LETARTÓZTATTÁK ÉS ZAKLATÁSSAL VÁDOLTÁK
Miss Jackson nem állt volna le
az áldozat zaklatásával,
ha a rendőrség nem lép közbe, és nem indít nyomozást.
Amikor utánanéztem Miss Jackson múltjának
és a springfieldi rendőrségen tett feljelentéseknek,
akkor rájöttem, hogy ha nincs a rendőrség,
a szerelmes levelek után valószínűleg
fenyegetőzés és testi sértés következett volna.
2018. OKTÓBER 10.
2018 OKTÓBERÉBEN DEKETRICE JACKSONT BŰNÖSNEK TALÁLTÁK
ZAKLATÁS VÁDJÁBAN, ÉS NÉGY ÉV BÖRTÖNBÜNTETÉSRE ÍTÉLTÉK
Amikor lecsuktak, mindent tagadtam.
Minél régebb óta vagyok bent, annál inkább rájövök, hogy zaklattam őt.
Attól félek, ha hazamegyek, újra megtörténik.
2021. NOVEMBER
MIUTÁN LETÖLTÖTTE A KISZABOTT BÜNTETÉSE FELÉT,
KÖZÖLTÉK DEKETRICE-SZEL, HOGY SZABADLÁBRA HELYEZIK
Nem szeretném…
újra megtenni.
Nem akarom újra megtenni. Egyáltalán nem jó érzés sírni,
és azon gondolkozni, miért nem kellek senkinek.
Ez borzasztó.
De úgy érzem, ezalatt a két év alatt
nem vettem komolyan a börtönt.
Flörtöltem, és a nők arcába másztam,
de inkább azzal kellett volna foglalkoznom,
hogy rendet tegyek a szívemben.
Pszichiátriai kezelés alatt állok a megszállottságom miatt.
És néha nem működik, mert…
itt is kezdtem nőket megkedvelni, de nem tudom…
Hogy többet ne forduljon elő, inkább istenfélőkkel
veszem körül magam.
Meg kell adnom magam Istennek, bűnbánatot kell tanúsítanom,
és őt kell követnem.
Nincs szükségem szeretetre. Majd szeretem magamat.
Két évig sikerült, és nem is vágytam kapcsolatra.
És már rájöttem, hogy akkor nagyon jól voltam.
De nem tudom, hogy újra sikerül-e, vagy sem.
A jövőt senki nem ismeri,
és nem tudni, hogy mi fog történni.
VÁROSHATÁR CHILLICOTHE
A szabadlábra helyezett egyénnek bizonyos feltételeket be kell tartania.
Az egyik, hogy ne essen vissza.
A zaklatók 50%-a visszaesik.
Néha csak egy napra, de megesik.
A nevem Will Worsham.
A Missouri-beli Greene megye ügyészhelyettese voltam.
Most városi bíróként szolgálok, és magánpraxist vezetek.
BŰNTETŐJOGÁSZKÉNT WORSHAM MEGVIZSGÁLTA A ZAKLATÓK VISSZAESÉSI ARÁNYÁT
VALAMINT ÁTNÉZTE DEKETRICE ÜGYÉT IS
Ez az akta 2012-ben kezdődik, és egészen 2018-ig tart.
Az elkövető többször volt próbaidőn,
illetve meg is szegte azt.
És ez a sorozat hat éven át ismétlődött.
A büntetéstől függetlenül a viselkedés folytatódott.
DEKETRICE ÜGYÉNEK ÁTTEKINTÉSE SORÁN
WILL WORSHAM ELOLVASTA A LEVELEKET, AMIKET DEKETRICE A BÍRÓSÁGNAK ÍRT
Július 18-án azt írja a börtönből a bírónak:
„Lázadó vagyok. Zavaros az elmém.”
„Bántalmazott gyerek vagyok, nem bízom a hatalomban,
beismerem, hogy gondjaim vannak, megszállott vagyok.”
„Terápiára és templomba fogok járni, a közösség tagja leszek,
de félek, sosem változom meg.”
„Segítséget kérek.”
Azt hiszem, a legőszintébb rész az, hogy:
„Félek, sosem változom meg. Segítséget kérek.”
Ezt jó olvasni egy levélben.
De az egészből tisztán látszik,
hogy mentális betegséggel küzd.
Kezelni kell,
hogy másképp gondolkozzon, és másképp álljon az emberekhez.
De nehéz lesz ehhez megtalálni az erőforrásokat.
Olyan emberrel van dolgunk,
aki gyerekként ki volt szolgáltatva az intézeti rendszernek.
Nevelőintézetben nőtt fel.
Az intézet volt úgymond a szülője mindvégig.
Nem volt lehetősége igazi kapcsolatot kialakítani a szüleivel.
Nem is tudja, hogy kell.
A rendszer több szempontból hibázott,
és igazából most is cserben hagyta.
Nagyon aggódom Deketrice jövője miatt.
Nem biztos, hogy a neki szükséges szolgáltatások elérhetők lesznek.
Az egyházi csoportok megbocsátanak.
De orvosi segítség is kell neki,
aki kezelésbe veszi,
és megváltoztatja a gondolkodását.
LÁTOGATÁS
HA ELBOCSÁTOTTÉRT JÖTT,
AKKOR ÁLLJON FÉLRE, ÉS VÁRJON
MOBILTELEFONT BEVINNI TILOS!
- Sziasztok! - Szia!
Hogy érzed magad?
Izgatott vagyok. Szorongok.
Szabad vagyok kívül-belül.
- Hálás. - Vigyázz a fejedre!
Boldog.
2021. NOVEMBER 30-ÁN, HÁROM ÉV BÖRTÖN UTÁN
DEKETRICE-T FELTÉTELES SZABADLÁBRA HELYEZTÉK
Kösd be magad!
HA MEGSZEGI A FELTÉTELEKET, DEKETRICE VISSZAKERÜLHET A BÖRTÖNBE
Jól van, akkor kezdhetjük, és te…
- Harmadik, negyedik versszak. - Előbb imádkozhatnánk?
Igen. Persze.
Uram, imádkozunk, hogy ez a rövid kis ima
a hasznunkra váljon,
és hogy te megdicsőülj Jézus nevében…
Már próbált megváltozni.
De most bizakodóbb vagyok, mert úgy látom… szerény lett.
Sokkal szerényebbnek tűnik.
Ami azt illeti, mostantól inkább Istent szeretném követni.
És minél többet olvasom a Bibliát, annál közelebb kerülök hozzá.
Minden rendben lesz, mert ő irányít. Az ő kezében vagyok.
Dee már máshoz vonzódik, és megváltozott az élete.
Jézus Krisztusba szerelmes. Az ő kedvére akar tenni.
Minden tulajdonsága, a viselkedése
ebből az új szeretetből ered.
Amikor a saját fejem után megyek, semmi sem sikerül.
De amikor őt követem, minden a helyére kerül.
Nem szabad semmi jogelleneset tennem,
csak engedelmeskedem a parancsainak.
Ne leszek a bűn rabszolgája,
hanem neki engedelmeskedem, és mindent feladok érte.
2021. DECEMBER
Nem kerülök börtönbe.
Többé senki megszállottja nem leszek.
Mindig a mának élek.
A SZABADULÁSA UTÁN EGY HÓNAPPAL DEKETRICE TELJESÍTETTE A PRÓBAIDŐ FELTÉTELEIT
Nem tévedek rossz útra. Kerülöm a régi barátokat.
Kerülöm… az alkoholt.
És kerülöm a nőket.
A saját egészségemért dolgozom, hogy újra talpra állhassak.
Van munkám.
Felszolgálok a Mexican Villában.
Minden a terv szerint halad.
Valami hiányzott egész életemben,
mert gyerekként senki nem törődött velem.
Csak akkor, ha rosszat tettem,
de végre megtaláltam azt, ami hiányzott.
Mindig a szívemben volt. Rátaláltam Jézusra.
Bűn, ha valaki meleg.
Látod, hogy a megszállottságod
és a szexualitásod két különböző dolog?
És hogy nem az a gond, hogy meleg vagy?
Szerintem nem baj, de Isten szerint igen.
Nem számít, mit gondolok. Az számít, amit Isten gondol.
Szívesen összeházasodnék egy nővel,
de Isten nem akarja, és engedelmeskednem kell neki.
HAT HÓNAPPAL KÉSŐBB
ANNAK ELLENÉRE, HOGY MEGSZEGTE A PRÓBAIDŐ FELTÉTELEIT
ITTAS VEZETÉS MIATT, DEKETRICE NEM KERÜLT ISMÉT BÖRTÖNBE
AZÓTA MÁR NEM JÁR A GYÜLEKEZETBE,
ÉS ÚJ KAPCSOLATA VAN EGY MÁSIK NŐVEL
A feliratot fordította: Latkóczi Barbara